Але ўсё роўна — ну нельга так проста "абнуляць" ранейшыя вынікі! Бо ўзнікае парадаксальная сітуацыя. Конкурс, з аднаго боку, прызначаны адраджаць і захоўваць нашу гісторыю. З іншага ж, ён сам перакрэслівае сваю ранейшую гісторыю: маўляў, да 2013 года — нічога не было, таму я — першы! Падобныя "гульні ў першынство" паўтараюцца, на жаль, у нашай культуры надта часта: ніхто не хоча мець "папярэднікаў". А гэта тое ж самае, што забывацца на сваіх продкаў. Ці ж не паўтараем мы мінулыя памылкі?